CELEX: 32021R1242
Language: ro
Date: 2021-07-29 00:00:00
Title: Regulamentul de punere în aplicare (UE) 2021/1242 al Consiliului din 29 iulie 2021 privind punerea în aplicare a Regulamentului (UE) nr. 267/2012 privind măsuri restrictive împotriva Iranului

30.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 272/4
               
            
         REGULAMENTUL DE PUNERE ÎN APLICARE (UE) 2021/1242 AL CONSILIULUI
         din 29 iulie 2021
         privind punerea în aplicare a Regulamentului (UE) nr. 267/2012 privind măsuri restrictive împotriva Iranului
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010 (1), în special articolul 46 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 23 martie 2012, Consiliul a adoptat Regulamentul (UE) nr. 267/2012.
                  
               
                     (2)
                  
                  
                     La 18 iunie 2020, Consiliul a adoptat Regulamentul (UE) 2020/847 (2) de punere în aplicare a Regulamentului (UE) nr. 267/2012.
                  
               
                     (3)
                  
                  
                     În urma hotărârii Tribunalului pronunțate în cauza T-580/19 (3), Sayed Shamsuddin Borborudi ar trebui să fie eliminat de pe lista persoanelor și entităților cărora li se aplică măsurile restrictive, care figurează în anexa IX la Regulamentul (UE) nr. 267/2012.
                  
               
                     (4)
                  
                  
                     În plus, pe baza unei reexaminări a anexei II la Decizia 2010/413/PESC a Consiliului (4), măsurile restrictive împotriva tuturor persoanelor și entităților din lista care figurează în anexa menționată ar trebui menținute, în măsura în care numele sau denumirile lor nu sunt menționate în anexa VI la decizia respectivă, iar 21 de rubrici incluse în anexa IX la Regulamentul (UE) nr. 267/2012 ar trebui să fie actualizate.
                  
               
                     (5)
                  
                  
                     Prin urmare, Regulamentul (UE) nr. 267/2012 ar trebui să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Anexa IX la Regulamentul (UE) nr. 267/2012 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 iulie 2021.
            
               
                  Pentru Consiliu
               
               
                  Președintele
               
               G. DOVŽAN
            
         
         
            (1)  JO L 88, 24.3.2012, p. 1.
         
            (2)  Regulamentul de punere în aplicare (UE) 2020/847 al Consiliului din 18 iunie 2020 privind punerea în aplicare a Regulamentului (UE) nr. 267/2012 privind măsuri restrictive împotriva Iranului (JO L 196, 19.6.2020, p. 1).
         
            (3)  Hotărârea Tribunalului din 9 iunie 2021, Sayed Shamsuddin Borborudi/Consiliul Uniunii Europene, T-580/19, ECLI:EU:T:2021:330.
         
            (4)  Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (JO L 195, 27.7.2010, p. 39).
      
      
         
            ANEXĂ
            Anexa IX la Regulamentul (UE) nr. 267/2012 se modifică după cum urmează:
            
                        1.
                     
                     
                        În secțiunea „I. Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului”, în subsecțiunea „A. Persoane”, se elimină următoarea rubrică: „25. Sayed Shamsuddin Borborudi”.
                     
                  
                        2.
                     
                     
                        În secțiunea „I. Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului”, următoarele rubrici înlocuiesc rubricile corespunzătoare din lista care figurează în subsecțiunea „A. Persoane”:
                        
                                     
                                 
                                 
                                    Nume
                                 
                                 
                                    Informații de identificare
                                 
                                 
                                    Motive
                                 
                                 
                                    Data includerii în listă
                                 
                              
                                    „8.
                                 
                                 
                                    Ebrahim MAHMUDZADEH
                                 
                                 
                                     
                                 
                                 
                                    Fost director general al Iran Electronic Industries (a se vedea partea B, nr. 20). Director general al Organizației de securitate socială a forțelor armate până în septembrie 2020. Ministru adjunct iranian al apărării până în decembrie 2020.
                                 
                                 
                                    23.6.2008
                                 
                              
                                    13.
                                 
                                 
                                    Anis NACCACHE
                                 
                                 
                                     
                                 
                                 
                                    Fost administrator al societăților Barzagani Tejarat Tavanmad Saccal; societatea sa a încercat să achiziționeze mărfuri sensibile, în beneficiul entităților desemnate în RCSONU 1737 (2006).
                                 
                                 
                                    23.6.2008
                                 
                              
                                    16.
                                 
                                 
                                    Mohammad SHAFI’I RUDSARI, contraamiral (alias ROODSARI, Mohammad, Hossein, Shafiei; ROODSARI, Mohammad, Shafi’I; ROODSARI, Mohammad, Shafiei; RUDSARI, Mohammad, Hossein, Shafiei; RUDSARI, Mohammad, Shafi’I; RUDSARI, Mohammad, Shafiei)
                                 
                                 
                                     
                                 
                                 
                                    Fost adjunct al MODAFL însărcinat cu coordonarea (a se vedea partea B, nr. 29).
                                 
                                 
                                    23.6.2008
                                 
                              
                                    17.
                                 
                                 
                                    Abdollah SOLAT SANA (alias Solatsana
                                    Solat Sanna; Sowlat Senna; Sovlat Thana)
                                 
                                 
                                     
                                 
                                 
                                    Director general al uzinei de conversie a uraniului (UCF) de la Esfahan. Aceasta este instalația care produce materialul primar (UF6) pentru instalațiile de îmbogățire de la Natanz. La 27 august 2006, președintele Ahmadinejad i-a acordat lui Solat Sana un premiu special pentru rolul său.
                                 
                                 
                                    23.4.2007
                                 
                              
                                    23.
                                 
                                 
                                    Davoud BABAEI
                                 
                                 
                                     
                                 
                                 
                                    Actualul șef al serviciului de securitate la institutul de cercetare al Ministerului Apărării pentru Logistica Forțelor Armate, Organisation of Defensive Innovation and Research (Organizația Inovării și Cercetării în Domeniul Apărării – SPND), care a fost condusă de Mohsen Fakhrizadeh-Mahabadi, desemnat de ONU. AIEA a asociat SPND îngrijorărilor sale privind posibilele dimensiuni militare ale programului nuclear al Iranului, cu privire la care Iranul refuză să coopereze. În calitatea sa de șef al serviciului de securitate, Babaei este răspunzător de împiedicarea divulgării informațiilor, inclusiv către AIEA.
                                 
                                 
                                    1.12.2011
                                 
                              
                                    29.
                                 
                                 
                                    Milad JAFARI (Milad JAFERI)
                                 
                                 
                                    Data nașterii: 20.9.1974
                                 
                                 
                                    Cetățean iranian care furnizează bunuri, mai ales metale, către firmele paravan ale SHIG, desemnată de ONU. A furnizat bunuri către SHIG între ianuarie și noiembrie 2010. Plățile pentru o parte din bunuri au fost efectuate la sediul central din Teheran al Export Development Bank of Iran (EDBI), desemnată de UE, după noiembrie 2010.
                                 
                                 
                                    1.12.2011”
                                 
                              
                  
                        3.
                     
                     
                        În secțiunea „I. Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului”, următoarele rubrici înlocuiesc rubricile corespunzătoare din lista care figurează în subsecțiunea „B. Entități”:
                        
                                     
                                 
                                 
                                    Nume
                                 
                                 
                                    Informații de identificare
                                 
                                 
                                    Motive
                                 
                                 
                                    Data includerii în listă
                                 
                              
                                    „2.
                                 
                                 
                                    Armed Forces Geographical Organisation (Organizația Geografică a Forțelor Armate)
                                 
                                 
                                     
                                 
                                 
                                    Ca filială a MODAFL, identificată ca furnizoare de date geospațiale pentru programul de rachete balistice.
                                 
                                 
                                    23.6.2008
                                 
                              
                                    20.
                                 
                                 
                                    Iran Electronics Industries
                                    (inclusiv toate sucursalele) și filialele:
                                 
                                 
                                    P.O. Box 18575-365, Teheran, Iran
                                 
                                 
                                    Filială deținută în totalitate de MODAFL (și, prin urmare, organizație-soră a AIO, AvIO și DIO). Rolul său este de a produce componente electronice pentru sisteme de arme iraniene.
                                 
                                 
                                    23.6.2008
                                 
                              
                                     
                                 
                                 
                                    
                                                (b)
                                             
                                             
                                                Iran Communications Industries (ICI)
                                             
                                          (cunoscută și sub denumirile Sanaye Mokhaberat Iran;
                                    Iran Communication Industries;
                                    Iran Communications Industries Group;
                                    Iran Communications Industries Co.)
                                 
                                 
                                    P.O. Box 19295-4731, Pasdaran Avenue, Teheran, Iran; sau: P.O. Box 19575-131, 34 Apadana Avenue, Teheran, Iran; sau: Shahid Langary Street, Nobonyad Square Ave, Pasdaran, Teheran
                                 
                                 
                                    Iran Communications Industries, filială a Iran Electronics Industries (inclusă în listă de către UE), produce diferite bunuri, inclusiv sisteme de comunicații, dispozitive de avionică, optică și electrooptică, microelectronică, tehnologia informației, teste și măsurători, securitatea telecomunicațiilor, război electronic, fabricarea și recondiționarea de tuburi radar și lansatoare de rachete.
                                 
                                 
                                    26.7.2010
                                 
                              
                                    28.
                                 
                                 
                                    Mechanic Industries Group
                                    (cunoscută și sub denumirile: Mechanic Industries Organisation; Mechanical Industries Complex; Mechanical Industries Group; Sanaye
                                    Mechanic)
                                 
                                 
                                     
                                 
                                 
                                    A participat la producția de componente pentru programul balistic.
                                 
                                 
                                    23.6.2008
                                 
                              
                                    37.
                                 
                                 
                                    Schiller Novin
                                    (cunoscută și sub denumirile: Schiler Novin Co.; Schiller Novin Co.; Shiller Novin)
                                 
                                 
                                    Gheytariyeh Avenue – nr. 153 – 3rd Floor – P.O. Box 17665/153 6 19389 Teheran
                                 
                                 
                                    Acționează în numele Organizației Industriilor de Apărare (DIO).
                                 
                                 
                                    26.7.2010
                                 
                              
                                    38.
                                 
                                 
                                    Shahid Ahmad Kazemi Industrial Group (SAKIG)
                                 
                                 
                                     
                                 
                                 
                                    Entitate subordonată Aerospace Industries Organisation (Organizația Industriilor Aerospațiale – AIO) din Iran. SAKIG dezvoltă și produce sisteme de rachete sol-aer pentru armata iraniană. Aceasta desfășoară proiecte militare, de rachete și apărare aeriană și achiziționează mărfuri din Rusia, Belarus și Coreea de Nord.
                                 
                                 
                                    26.7.2010
                                 
                              
                                    40.
                                 
                                 
                                    State Purchasing Organisation (Organizația de Achiziții de Stat) (SPO, cunoscută și sub denumirile State Purchasing Office; State Purchasing Organization)
                                 
                                 
                                     
                                 
                                 
                                    SPO pare să faciliteze importul de arme asamblate. Se pare că este o filială a MODAFL.
                                 
                                 
                                    23.6.2008
                                 
                              
                                    52.
                                 
                                 
                                    Raad Iran (cunoscută și sub denumirile Raad Automation Company; Middle East Raad Automation;RAAD Automation Co.; Raad Iran Automation Co.; RAADIRAN, Middle East RAAD Automation Co.; Automasion RAAD Khavar Mianeh; Automation Raad Khavar Mianeh Nabbet Co)
                                 
                                 
                                    Unit 1, nr. 35, Bouali Sina Sharghi, Chehel Sotoun Street, Fatemi Square, Teheran
                                 
                                 
                                    Societate implicată în achiziționarea de invertoare pentru programul interzis de îmbogățire al Iranului. Raad Iran a fost înființată pentru a produce și proiecta sisteme de control și se ocupă cu vânzarea și instalarea invertoarelor și a controlerelor logice programabile.
                                 
                                 
                                    23.5.2011
                                 
                              
                                    86.
                                 
                                 
                                    Karanir (cunoscută și sub denumirile Karanir Sanat, Moaser; Tajhiz Sanat)
                                 
                                 
                                    1139/1 Unit 104 Gol Building, Gol Alley, North Side of Sae, Vali Asr Avenue. P.O. Box 19395-6439, Teheran
                                 
                                 
                                    Participă la achiziția de echipamente și materiale cu aplicație directă în programul nuclear iranian.
                                 
                                 
                                    1.12.2011
                                 
                              
                                    95.
                                 
                                 
                                    Samen Industries (cunoscută și sub denumirea Khorasan Metallurgy Industries)
                                 
                                 
                                    Kilometrul 2 al Khalaj Road End of Seyyedi St., P.O. Box 91735-549, 91735 Mashhad, Iran, Tel. +98 511 3853008, +98 511 3870225
                                 
                                 
                                    Firmă fantomă în spatele căreia operează Khorasan Metallurgy Industries, desemnată de ONU, filială a Ammunition Industries Group (AMIG).
                                 
                                 
                                    1.12.2011
                                 
                              
                                    99.
                                 
                                 
                                    TABA (Iran Cutting Tools Manufacturing company – Taba Towlid Abzar Boreshi Iran;
                                    cunoscută și sub denumirile Iran Centrifuge Technology Co.; Iran's Centrifuge Technology Company; Sherkate Technology Centrifuge
                                    Iran, TESA, TSA)
                                 
                                 
                                    12 Ferdowsi, Avenue Sakhaee, avenue 30 Tir (sud), nr. 66 – Teheran
                                 
                                 
                                    Deținută sau controlată de TESA, care a fost sancționată de UE. Participă la fabricarea de echipamente și materiale cu aplicație directă în programul nuclear iranian.
                                 
                                 
                                    1.12.2011
                                 
                              
                                    153.
                                 
                                 
                                    Organisation of Defensive Innovation and Research (Organizația Inovării și Cercetării în Domeniul Apărării) (SPND)
                                 
                                 
                                     
                                 
                                 
                                    Organizația Inovării și Cercetării în Domeniul Apărării (SPND) oferă sprijin direct activităților nucleare cu risc de proliferare ale Iranului. AIEA a asociat SPND îngrijorărilor sale privind posibilele dimensiuni militare ale programului nuclear al Iranului. SPND a fost condusă de Mohsen Fakhrizadeh-Mahabadi, care este desemnat de ONU, și face parte din Ministerul Apărării pentru Logistica Forțelor Armate (MODAFL), desemnat de UE.
                                 
                                 
                                    22.12.2012
                                 
                              
                                    161.
                                 
                                 
                                    Sharif University of Technology (Universitatea de tehnologie Sharif)
                                 
                                 
                                    Ultima adresă cunoscută: Azadi Ave/Street, P.O. Box 11365-11155, Teheran, Iran, Tel. +98 21 66 161, E-mail: info@sharif.ir
                                 
                                 
                                    Universitatea de tehnologie Sharif (SUT) are mai multe acorduri de cooperare cu organizații ale guvernului iranian desemnate de ONU și/sau de UE și care acționează în domenii militare sau asociate celor militare, în special în domeniul producției și achiziționării de rachete balistice. Acestea includ: un acord cu Organizația Industriilor Aerospațiale, desemnată de UE, printre altele pentru producerea de sateliți; cooperarea cu Ministerul iranian al Apărării și cu Corpul Gardienilor Revoluției Iraniene (IRGC) în legătură cu competițiile dedicate navelor inteligente; un acord mai larg cu Forțele Aeriene ale IRGC care acoperă dezvoltarea și consolidarea relațiilor universității, cooperarea organizațională și cooperarea strategică.
                                    Luate împreună, acestea alcătuiesc un context semnificativ de angajament față de Guvernul Iranului în domenii militare sau asociate celor militare care constituie sprijin acordat Guvernului Iranului.
                                 
                                 
                                    8.11.2014”
                                 
                              
                  
                        4.
                     
                     
                        În secțiunea „II. Corpul Gardienilor Revoluției Iraniene (IRGC) (Iranian Revolutionary Guard Corps), următoarele rubrici înlocuiesc rubricile corespunzătoare din lista care figurează în subsecțiunea „A. Persoane”:
                        
                                     
                                 
                                 
                                    Nume
                                 
                                 
                                    Informații de identificare
                                 
                                 
                                    Motive
                                 
                                 
                                    Data includerii în listă
                                 
                              
                                    „2.
                                 
                                 
                                    Ali FADAVI, contraamiral
                                 
                                 
                                     
                                 
                                 
                                    Șef adjunct al Corpului Gardienilor Revoluției Islamice (IRGC). Fost comandant al marinei IRGC.
                                 
                                 
                                    26.7.2010
                                 
                              
                                    6.
                                 
                                 
                                    Mohammad Ali JAFARI, IRGC
                                 
                                 
                                     
                                 
                                 
                                    Fost comandant al IRGC. În prezent, șeful Biroului Cultural și Social Hazrat Baqiatollah al-Azam.
                                 
                                 
                                    23.6.2008”
                                 
                              
                  
                        5.
                     
                     
                        În secțiunea „II. Corpul Gardienilor Revoluției Iraniene (IRGC) (Iranian Revolutionary Guard Corps)”, următoarea rubrică înlocuiește rubrica corespunzătoare din lista care figurează în subsecțiunea „B. Entități”:
                        
                                     
                                 
                                 
                                    Nume
                                 
                                 
                                    Informații de identificare
                                 
                                 
                                    Motive
                                 
                                 
                                    Data includerii în listă
                                 
                              
                                    „12.
                                 
                                 
                                    Etemad Amin Invest Co Mobin
                                    (cunoscută și sub denumirile: Etemad Amin Investment Company Mobin; Etemad-e Mobin, Etemad Amin Invest Company Mobin; Etemad Mobin Co.;
                                    Etemad Mobin Trust Co.; Etemade Mobin Company; Mobin Trust Consortium; Etemad-e Mobin Consortium)
                                 
                                 
                                    Pasadaran Av. Teheran, Iran
                                 
                                 
                                    Societate deținută sau controlată de IRGC care contribuie la finanțarea intereselor strategice ale regimului.
                                 
                                 
                                    26.7.2010”